Държавен вестник, бр. 16, 2026 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  16
Г л а в а  о с м а
КОНТРОЛ
Чл. 28. (1) Контролът по спазването на 
закона и на издадените въз основа на него 
подзаконови нормативни актове се осъщест­
вява от:
1. кмета на съответната община или кмета 
на района по местонахождение на предоставя­
нето на услугата или съвместно от кметовете 
на съответните общини или райони на общини, 
на чиято територия се предоставят услугите, 
или от упълномощени от тях длъжностни 
лица – за услугите по чл. 2, ал. 2, т. 1 и за 
водноатракционните услуги, когато се предос­
тавят във водни обекти извън тези по чл. 21;
2. Главна дирекция „Гражданска въздухо­
плавателна администрация“ – за услугите по 
чл. 2, ал. 2, т. 2;
3. Изпълнителна агенция „Морска ад­
министрация“ – за услугите по чл. 2, ал. 2, 
т. 3 – когато се предоставят във вътрешните 
морски води, териториалното море и вътреш­
ните водни пътища; 
4. Комисията за защита на потребители­
те – по отношение на изискванията по чл. 16.
(2) Органите по ал. 1 са длъжни да коорди­
нират дейността си по този закон с контролни 
органи по други закони. При необходимост 
органите по ал. 1 си взаимодействат помежду 
си или с други държавни или общински органи.
Чл. 29. Длъжностните лица, оправомощени 
от органите по чл. 28, имат право:
1. да извършват проверки на място и по 
документи;
2. на свободен достъп в подлежащите на 
контрол обекти;
3. да изискват документи, данни, сведения, 
справки и други носители на информация от 
контролираните лица, като не разгласяват 
информацията, представляваща служебна или 
търговска тайна, станала им известна при 
или по повод на изпълнение на служебните 
им задължения;
4. да дават задължителни предписания за 
отстраняване на несъответствията и наруше­
нията по закона и на издадените въз основа 
на него нормативни актове и да определят 
срок за изпълнението им;
5. да привличат експерти в съответната 
област, когато за проверката се изискват 
специални знания или умения.
Г л а в а  д е в е т а
ПРИНУДИТЕЛНА АДМИНИСТРАТИВНА 
МЯРКА И АДМИНИСТРАТИВНОНАКАЗА­
ТЕЛНИ РАЗПОРЕДБИ
Раздел I
Принудителна административна мярка
Чл. 30. (1) При установяване на непосред­
ствен риск за живота и здравето на хората 
съответният контролен орган по чл. 28 издава 
заповед за незабавно спиране на експлоатация­
та на съответното съоръжение и/или дейност 
и предоставянето на услугата.
(2) За непосредствен риск се приема обек­
тивно установима опасност, произтичаща от 
липса на сертификат за съответствие, удос­
товеряващ съответствието на съоръженията, 
оборудването или екипировката при предос­
тавянето на услуги по чл. 2; видими критич­
ни повреди или липса на обезопасителни 
устройства; липса на аварийно спиране; липса 
на персонал с необходимата компетентност; 
отсъствие на план за безопасност; липса на 
валидна застраховка; липса на попълнени 
дневници по чл. 10, ал. 1 и по чл. 17, ал. 2; 
липса на проведено обучение/инструктаж на 
персонала или на ползвателя на услугата. 
(3) Принудителната административна мяр­
ка по ал. 1 се прилага до отстраняване на 
констатираното нарушение. Мярката по ал. 1 
се отменя след представяне на доказателства 
за отстраняване на несъответствията, вклю­
чително сертификат, удостоверяващ съответ­
ствието на съоръженията, оборудването и 
екипировката при предоставянето на услуги 
по чл. 2, и след извършена проверка с кон­
стативен протокол от съответния контролен 
орган по чл. 28.
(4) Заповедта по ал. 1 подлежи на предва­
рително изпълнение и може да се обжалва 
по реда на Административнопроцесуалния 
кодекс.
(5) Актовете за прилагане на принуди­
телната административна мярка се издават, 
обжалват и изпълняват по реда на Админист­
ративнопроцесуалния кодекс.
Раздел II
Административнонаказателни разпоредби
Чл. 31. (1) Който предоставя услуги по чл. 2, 
без да е вписван в регистъра, без документ 
за премината успешно проверка от лицата по 
чл. 26 или без сертификат за съответствие, 
издаден от акредитиран орган, се наказва с 
глоба в размер 5000 лв., а на едноличните 
търговци и юридическите лица се налага 
имуществена санкция в размер 10 000 лв.
(2) Когато нарушението по ал. 1 е извърше­
но повторно, глобата е в размер 15 000 лв., а 
имуществената санкция е в размер 30 000 лв.
Чл. 32. (1) Доставчик на услуга по чл. 2, 
който не поддържа валидна застраховка по 
чл. 8, се наказва с глоба в размер 5000 лв., 
а на едноличните търговци и юридическите 
лица се налага имуществена санкция в раз­
мер 10 000 лв. 
(2) Когато нарушението по ал. 1 е извърше­
но повторно, глобата е в размер 10 000 лв., а 
имуществената санкция е в размер 20 000 лв. 
Чл. 33. (1) Доставчик на услуга по чл. 2, 
който няма отговорно по безопасността лице